kardosdrur/scandi-wiki huggingface dataset:
Ægte havgræs

Havgræs eller ægte havgræs er en betegnelse for blomsterplanter hvis hele livscyklus foregår i havet, og som tåler oceanisk saltvand. Der findes omkring 60 arter havgræsser, heraf 4 i Europa: ålegræs (også kaldet bændeltang, Zostera marina), dværgålegræs (Zostera noltii), Cymodocea nodosa og neptungræs (Posidonia ocenica). I danske farvande findes kun ålegræs og dværgålegræs.

Planteslægten Ruppia hedder havgræs på dansk. De vokser i brak- og saltvand, men da ikke tåler oceanisk saltvand, regnes de ikke med til de ægte havgræsser.

Havgræsserne findes i 4 familier: bændeltang- eller ålegræsfamilien (Zosteraceae), Frøbid-familien (Hydrocharitaceae), Posidoniaceae og Cymodoceaceae som alle hører til Skeblad-ordenen (Alismatales). De er således trods navnet ikke græsser.

Beskrivelse 
Havgræsserne har jordstængler (Rhizomer) som vokser vandret i havbunden, og hvorfra der sendes rødder ned i havbunden og græslignende blade op i vandet. Nogle havgræsser, bl.a. Neptungræs, har også lodrette jordstængler. De vokser ofte på sandbund og kan klare sig i næringsfattigt vand da de kan optage næringsstoffer fra havbunden gennem deres rødder. Dybden som de vokser på, afhænger af hvor klart vandet er, da de har brug for lys. I næringsfattigt, klart vand i troperne kan der være havgræs på over 50 meters dybde.

Formering 
Havgræssers blomster er små, men de laver meget store pollen. Normalt er blomsterpollen mikroskopiske, men havgræssers pollen er trådformede og kan blive op til 5 mm lange. Ålegræs har pollen der er 2-3 mm lange. Pollenet føres med havvandet. Hunblomsterne har 2 støvfang som stikker ud i vandet for at opfange pollenet. Både pollen og støvfang har en klistret overflade, og hvis et pollen berører støvfanget, vil klisterbelægningerne reagere med hinanden og danne en stærk lim. Frøene varierer i størrelse fra 1-20 mm. Neptungræs' store frø kaldes havoliven. Store havgræsfrø kan flyde i havvand i dagevis og føres flere hundrede kilometer væk med havstrømmene. Mindre frø, som f.eks. ålegræsfrø der er 2-4 mm, synker hurtigt til bunds og spredes kun op til 14 meter fra moderplanten. Men visne frøbærerne skud kan knække af planterne og drive mange kilometer væk.

Vegetativ formering er også vigtig for havgræsserne. De kan sprede sig over store områder ved hjælp af vandret voksende jordstængler i havbunden. Der er fundet kloner af ålegræs som genetisk set er ét individ som er over 100 meter store i Østersøen, og kloner af neptungræs i Middelhavet som er flere kvadratkilometer store.

Havgræsenge 
Havgræsser danner havgræsenge som er vigtige økosystemer i havene med stor produktion og stor artsrigdom. Engene beskytter også kysterne da havgræssernes rødder og stængler stabiliserer bunden, og bladene dæmper bølgerne. Tropiske havgræsenge har stor nok produktion til at store dyr som søkøer og vegetariske havskildpadder kan leve af dem.

Referencer 

Saltvandsplanter
Anna Kovács

Anna Kovács (født 24. Oktober 1991) er en ungarsk håndboldspiller, som spiller for Dunaferr NK og Ungarns håndboldlandshold.

Referencer 

Håndboldspillere fra Ungarn
Blå staudeklematis

Blå staudeklematis (Clematis integrifolia) er en staude med en opret eller svagt overhængende vækst. Modsat de fleste arter indenfor denne slægt er denne plante ikke klatrende. Blomsterne er store og kraftigt blå. Planten dyrkes i haver og parker for både blomsternes og frøstandenes skyld.

Beskrivelse 
Blå staudeklematis er en staude med en opret til svagt overhængende vækst. Stænglerne er runde i tværsnit, fint hårede og grønne for neden men brunlige til næsten violette for oven. Bladene er modsat stillede, hele og helrandede med forsænkede bladribber. Oversiden er mørkegrøn og svagt behåret, mens undersiden er noget lysere med fremhævede bladribber og ligeledes svagt behåret. Blomstringen foregår i juni-august, hvor man finder blomsterne endestillet enten enkeltvis eller i små stande. De enkelte blomster er klokkeformet hængende med fire mørkeblå blosterblade og talrige, gule støvdragere. Frugterne er nødder med lange, sølvgrå frøhaler.

Rodsystemet er trævlet med forveddede hovedrødder og højtliggende siderødder. Blomsterne har en behagelig duft.

Planten når en højde på 1 m og en bredde på ca. 0,25 m.

Voksested 
Arten har sin naturlige udbredelse i Sibirien, Kina, Centralasien, Kaukasus og i det sydøstlige Europa. Den vokser i fugtig og humusrig jord på lysåbne steder, dvs. langs skovkanter og i lysninger, på enge og overdrev. I det nordøstlige Bulgarien, hvor klimaet er kontinentalt med varm, tørre somre og hårde vintre, findes steppeområder af samme type, som kan ses i f.eks. Ungarn og Ukraine. Her vokser arten sammen med bl.a. agernigella, almindelig blærebælg, almindelig judastræ, almindelig nældetræ, almindelig parykbusk, almindelig syren, asfaltkløver, asiatisk singrøn, balkanpæon, bjergkortkrone, bjergstenfrø, broget salvie, buskhestesko, dværgmandel, farvegåseurt, foderesparsette, fransk rose, glatbladet tidselkugle, gul læbeløs, hvid diktam, hårtotfjergræs, kronelimurt, lav iris, Melica transsilvanica (en art af flitteraks), melittis, opret galtetand, pigget lakrids, Potentilla cinerea (en art af potentil), purpurkongelys, russisk løn, Scabiosa argentea (en art af skabiose), sibirisk klokke, skærmokseøje, slank sternbergia, spinkel kambunke, strandasters, sølvsalvie, sølvbladet pære, Teucrium polium (en art af kortlæbe), uldhåret fingerbøl, våradonis og weichsel

Galleri

Note 

Blå blomster
Haveplanter
Frugtlegeme

Et frugtlegeme er en specialiseret struktur af hyfer som nogle svampe har til at omgive og danne det væv, kaldet teleomorfer, som med meiose danner svampens haploide meiosporer. Frugtlegemet sørger dels for at der bliver produceret mange sporer, og dels for at de kan spredes effektivt.

For nogle svampe er frugtlegemet den eneste del som er synlig, og den del som bruges til at identificere svampen.

Piskesvampe og koblingssvampe har ikke frugtlegemer, men danner meiosporerne direkte på myceliet. Hovedparten af sæksvampene og basidiesvampene har veldefinerede frugtlegemer, men der er undtagelser. Bl.a. har nogle gærsvampe ikke frugtlegemer.

Formen er tilpasset til at sprede sporerne så meget som muligt. Sæksvampe kan ofte nemt skyde sporerne 5-10 cm op i luften. Basidiesvampe skyder højst deres sporer 1-2 mm væk, men har til gengæld ofte en stok som hæver frugtlegemet op i luften. Mange arter, især basidiesvampe, har foldede strukturer med stor overflade så de kan få frigivet særlig mange sporer til luften under frugtlegemet. Det kan være i form af pigge, rynker, lameller eller andre former. Underjordiske trøfler er tilpasset til dyrespredning. De afgiver en stærk lugt som tiltrækker dyr som kan grave dem op.

Frugtlegemer hos sæksvampe 

Hos sæksvampe dannes meiosporerne i sporesække (kaldet asci i flertal, ascus i ental). Teleomorfen dannes ved sammensmeltning af haploide hyfer til en celle, kaldet ascogonie, der som regel indeholder adskillige haploide kerner. Fra ascogoniet vokser dikaryotiske hyfer, kaldet ascogene hyfer, hvorfra sporesækkene dannes. Hos de fleste sæksvampe er er sporesækkene placeret i frugtlegemer. Sporesækkene er normalt anbragt i palisadelignende strukturer som hedder hymenier der foruden sporesækkene også indeholder sterile celler. Man skelner hos sæksvampe mellem frugtlegemer med udvendige hymenier (apotecier) og frugtlegemer med indvendige hymenier (cleistothecier, perithecier og pseudothecier):

 Apotecier: Her er hymenierne anbragt udvendigt på frugtlegemet som ofte er bæger-, skive- eller topformede. Der kan være over 200.000 sporesække pr. kvadratcentimeter. Disse kan ofte aktivt skyde deres sporer ud i en lille sky ved at lave overtryk, typisk på 10-30 atmosfærers tryk, og så åbne toppen af sporesækkene.
 Cleistothecier: Sporesækkene er i midten af frugtlegemet som normalt er meget lille, under 1/4 mm, og kugleformede uden åbning
 Perithecier: Sporesækkene er i midten af frugtlegemet som er lidt større, op til et par mm, og kugle- eller pæreformede med en åbning i toppen
 Pseudothecier: Kan overfladisk ligne perithecier, men her vokser sporesækkene først ud når resten af frugtlegemet er lavet.

Eksempler på frugtlegemer hos sæksvampe

Frugtlegemer hos basidiesvampe 
Basidiesvampe har mange forskellige udformninger af deres frugtlegeme. Det kan bl.a. være kølleformet som hos køllesvampe og formet som en paddehat med hymenier på undersiden af hatten.

Eksempler på frugtlegemer hos basidiesvampe

Referencer

Litteratur
 

Svampe
Himmerland Rundt 2017

Himmerland Rundt 2017 var den 7. udgave af cykelløbet Himmerland Rundt. Løbet var en del af UCI Europe Tour-kalenderen og blev arrangeret 28. april 2017. Det blev vundet af danske Nicolai Brøchner fra Riwal Platform Cycling Team.

Hold og ryttere

Resultater

Eksterne henvisninger

2017
UCI Europe Tour 2017
Døde piger lyver ikke

Døde piger lyver ikke (originaltitel 13 Reasons Why) er en amerikansk TV-serie baseret på Jay Ashers roman Thirteen Reasons Why, og bearbejdet af Brian Yorkey for Netflix. 
Første sæson består af 13 episoder.
Alle episoder blev udgivet på Netflix 31. marts 2017.

Handling

Clay Jensens klassekammerat, Hannah Baker, begår selvmord. To uger senere finder Clay en pakke på sit dørtrin, hvori der ligger 13 kassettebånd lavet af Hannah. I disse bånd forklarer Hannah de 13 grunde til at hun dræbte sig selv. Hvert bånd handler om en person, og det er disse personer, der får tilsendt båndene. For at Clay kan høre sit bånd, og dermed finde ud af sin rolle i hendes liv, må han lytte til båndene i rækkefølge. Disse bånd løfter sløret for mange hemmeligheder om Hannah og deres klassekammerater.

Personer

Hovedroller
 Dylan Minnette som Clay Jensen
 Katherine Langford som Hannah Baker
 Christian Navarro som Tony Padilla
 Alisha Boe som Jessica Davis
 Brandon Flynn som Justin Foley
 Justin Prentice som Bryce Walker
 Miles Heizer som Alex Standall
 Ross Butler as Zach Dempsey
 Devin Druid som Tyler Down
 Amy Hargreaves som Lainie Jensen
 Derek Luke som Kevin Porter
 Kate Walsh som Olivia Baker

Tilbagevendende

 Brian d'Arcy James som Andrew "Andy" Baker
 Josh Hamilton som Matt Jensen
 Michele Selene Ang som Courtney Crimsen
 Steven Silver som Marcus Cole
 Ajiona Alexus som Sheri Holland
 Tommy Dorfman som Ryan Shaver
 Sosie Bacon som Skye Miller
 Brandon Larracuente som Jeff Atkins
 Timothy Granaderos som Montgomery de la Cruz
 Steven Weber som Principal Gary Bolan
 Keiko Agena som Pam Bradley
 Mark Pellegrino som Sheriff's Deputy Standall
 Joseph C. Phillips som Mr. Davis
 Cindy Cheung som Karen Dempsey
 Henry Zaga som Brad
 Robert Gant som Todd Crimsen
 Wilson Cruz som Dennis Vasquez

 Jake Weber som Barry Walker
 Brenda Strong som Nora Walker
 Meredith Monroe som Carolyn
 R.J. Brown som Caleb
 Anne Winters som Chloe
 Bryce Cass som Cyrus
 Chelsea Alden som Mackenzie
 Allison Miller som Sonya
 Samantha Logan som Nina
 Kelli O'Hara som Jackie
 Ben Lawson som Rick

Episoder

Produktion

Referencer

Eksterne henvisninger

Dramaserier fra USA
Amerikanske tv-serier fra 2010'erne
Tv-serier fra Netflix
GP Viborg 2017

GP Viborg 2017 var den 5. udgave af cykelløbet GP Viborg. Løbet var en del af UCI Europe Tour-kalenderen og blev arrangeret 29. april 2017. Det blev vundet af danske Kasper Asgreen fra Team VéloCONCEPT.

Hold og ryttere

Resultater

Eksterne henvisninger

GP Viborg
UCI Europe Tour 2017
Bulken Station

Bulken Station (Bulken stasjon) er en jernbanestation på Bergensbanen, der ligger i Voss kommune i Norge. Stationen består af to spor, en perron med en stationsbygning i træ og en mindre parkeringsplads. Stationen ligger med udsigt over den vestlige ende af søen Vangsvatnet.

Stationen åbnede som holdeplads sammen med Vossebanen 11. juli 1883. Fra april 1894 til 1907 hed den Bolken. Den blev opgraderet til station 1. juli 1907. Den blev fjernstyret 19. juni 1980, og tre dage efter blev den gjort ubemandet.

Litteratur

Eksterne henvisninger 

Stationer på Bergensbanen
Etableret i 1883
Jernbanestationer i Hordaland
Seimsgrend Station

Seimsgrend Station (Seimsgrend stasjon eller Seimsgrend holdeplass) er en jernbanestation på Bergensbanen, der ligger i Voss kommune i Norge. Stationen består af et spor og en perron med et læskur i rødmalet træ.

Stationen åbnede som trinbræt 15. maj 1936. Oprindeligt hed dem den Seim, men den skiftede navn til Seimsgrend i januar 1938. I en periode omkring 1943-1944 var den kortvarigt opgraderet til holdeplads.

Litteratur

Eksterne henvisninger 

Stationer på Bergensbanen
Etableret i 1936
Jernbanestationer i Hordaland
Evanger Station

Evanger Station (Evanger stasjon) er en jernbanestation på Bergensbanen, der ligger i byområdet Evanger i Voss kommune i Norge. Stationen består af krydsningsspor og sidespor, to perroner og en stationsbygning samt pakhus i gulmalet træ.

Stationen åbnede som holdeplads sammen med Vossebanen 11. juli 1883. Fra april 1894 til 1907 hed den Ævanger. Den blev opgraderet til station 1. juli 1910. Den blev fjernstyret 19. juni 1980, og 1. januar 1988 blev den gjort ubemandet.

I forbindelse med udbygningen af Evanger kraftverk fra 1963 blev materialer fra tunnelboringen lagt i Evangervatnet og benyttet til udvidelse af byområdet. Der blev anlagt et sidespor fra Evanger Station over en ny bro til kraftværket i fjeldet ved centrum på den anden side af elven.

Litteratur

Eksterne henvisninger

Noter 

Stationer på Bergensbanen
Etableret i 1883
Jernbanestationer i Hordaland
Skive-Løbet 2017

Skive-Løbet 2017 var den 14. udgave af cykelløbet Skive-Løbet. Løbet var en del af UCI Europe Tour-kalenderen og blev arrangeret 30. april 2017. Det blev vundet af danske Martin Toft Madsen fra BHS-Almeborg Bornholm.

Hold og ryttere

Resultater

Eksterne henvisninger

2017
UCI Europe Tour 2017
Kunstmuseet i Tønder

Kunstmuseet i Tønder er en del af bygningskomplekset Museum Sønderjylland Tønder, som også omfatter Kulturhistorie Tønder og Vandtårnet. Det drives af Museum Sønderjylland og har til huse i en separat udstillingsbygning med adgang gennem portbygningen på Wegners Plads. Museet blev indviet i 1972 som Sønderjyllands Kunstmuseum, hvor det blev skilt ud fra det daværende Tønder Museum.

Museet har foruden en fast samling af værker af fortrinsvis nyere danske kunstnere jævnligt specialudstillinger under forskellige temaer.

Blandt de kunstnere, der er repræsenteret på museet, kan nævnes:
 Georg Baselitz
 Ejler Bille
 Else Fischer-Hansen
 Wilhelm Freddie
 Svend Wiig Hansen
 Egill Jacobsen
 Asger Jorn
 Per Kirkeby
 Seppo Mattinen
 Richard Mortensen
 Jais Nielsen
 Jeppe Madsen Ohlsen

Referencer

Eksterne henvisninger 
 Officiel hjemmeside 

Kunstmuseer i Danmark
Kultur i Tønder
Museer etableret i 1972
Museum Sønderjylland
Bygninger, konstruktioner og anlæg i Tønder
Hermann Schubert

Hermann Schubert henviser til blandt andre:

 Hermann Schubert (billedhugger) (1831-1917) – tysk billedhugger
 Hermann Schubert (politiker) (1886-1938) – tysk politiker
 Hermann Schubert (matematiker) (1848-1911) – tysk matematiker
Hermann Schubert (matematiker)

Hermann Cäsar Hannibal Schubert (født 22. maj 1848 i Potsdam, død 20. juli 1911 i Hamburg) var en tysk matematiker. 

1876—1908 virkede Schubert som professor i matematik ved Gelehrtenschule des Johanneums i Hamburg. Han har i en række afhandlinger, af hvilke en 1875 prisbelønnedes af det danske 
Videnskabernes Selskab, beskæftiget sig med antalgeometri; i Kalkül der abzählenden Geometrie (1879) indfører han betegnelser for de forskellige betingelser, som en geometrisk figur kan 
underkastes, og regner symbolsk med dem. Derved opnås, at antalgeometriens ræsonnementer og resultater fremstilles klart for øjet som regneoperationer og formler. Schubert anvender også metoden på rum med mere end 3 dimensioner. Fra 1898 ledede Schubert udgivelsen af en række gode lærebøger i matematik og matematisk fysik (Sammlung Schubert).

Kilder 

 

Matematikere fra Tyskland
Tyskere i 1800-tallet
Tyskere i 1900-tallet
Ernst von Schuch

Ernst von Schuch (født 23. november 1846 i Graz, død 10. maj 1914 i Niederlößnitz) var en østrigsk musiker.

Schuch studerede i Wien og blev kapelmester ved forskellige mindre scener (Würzburg, Graz med flere). Han havde imidlertid henledt opmærksomheden på sine ualmindelige dirigentegenskaber og kaldtes 1873 til Dresden, for hvis opera han stod i spidsen indtil sin død. Under Schuch har Dresden-operaen hævdet sig som en af Tysklands første operascener.

Kilder 

 

Dirigenter fra Østrig
Østrigere i 1800-tallet
Østrigere i 1900-tallet
Personer fra Graz
Peter Høgsted

Peter Høgsted, født, 10. december 1968 i Randers er administrerende direktør i Coop Danmark siden 2013. Han blev student fra Randers Statsskole i 1988.

I studentertiden var han kassemedarbejder i FDB, hvor han efterhånden kom til at arbejde med markedsføring og HR.

I 1995 blev Høgsted personalechef hos IKEA Danmark, som i 1997 gjorde ham til markedschef, i 2000 til øverste chef i Danmark, i 2003 i England og i 2005 blev han medlem af IKEAs globale koncernledelse.

Mens han var i ledelsen af IKEA Danmark gennemførte han, at personalet måtte bære tørklæde i arbejdstiden, og at kasseassistenternes månedsløn steg med 4-5000 kr.

I 2008 indtrådte Peter Høgsted i ledelsen af den engelske byggemarkedskæde Kingfisher, som han forlod i 2012 for så i 2013 at blive øverste chef for Coop Danmark.

Noter

Henvisninger

Eksterne kilder 
 Berlingske Business 20/7 2014

Coop Danmark
Direktører fra Danmark
Personer fra Randers
Carl Schuch

Carl Schuch (født 30. september 1846 i Wien, død 13. september 1903 sammesteds) var en østrigsk maler. 

Schuchan studerede i Wien, i München (hvor han sluttede sig nær til Leibl og Trübner), Bruxelles, Venedig og Paris. I Paris arbejdede han 1882—94 og modtog meget mærkbare impulser fra Courbets kolorit. Han malede fortrinsvis stilleben og landskaber og viser sig her som en af Tysklands mest kultiverede og mest ægte malerbegavelser. Hans kunst ses i mange tyske museer, to stillebensstykker i Dresdens Galleri, landskaber med mere i Berlins Nationalgalleri og så videre, en større samling af hans værker i statsgaleriet i Wien. På den baltiske udstilling i Malmö i 1914 var han smukt repræsenteret med en halv snes billeder, blandt andet det store Stillleben i køkkenet (en mand sidder og polerer tinkrus).

Litteratur 
  

 

Malere fra Østrig
Stillebenmalere
Landskabsmalere
Østrigere i 1800-tallet
Personer fra Wien
Werner Schuch

Werner Wilhelm Gustav Schuch (født 2. oktober 1843 i Hildesheim, død 24. april 1918 i Berlin) var en tysk maler. 

Schuch var først arkitekt (fra 1870 professor ved højskolen i Hannover). Han studerede derefter malerkunst i Düsseldorf og vandt snart ry ved sine ret effektfulde og levende, men ikke synderlig dybtgående historiemalerier, især fra 30-årskrigen. I Berlins Ruhmeshalle ses Slaget ved Leipzig, i Berlins Nationalgalleri blandt andet Landskab med røverriddere (landskabet spillede overhovedet en stor rolle i hans kunst), i Hamburgs Kunsthalle Røverriddere, i Königsbergs galleri Svenske rekrutter.

Litteratur  

  

Historiemalere
Malere fra Tyskland
Arkitekter fra Tyskland
Tyskere i 1800-tallet
Tyskere i 1900-tallet
Personer fra Hildesheim
Charlotte Sode

Caroline Charlotte Sode (16. april 1859 Olsker - 5. december 1931 København) var dansk maler, underviser og skolebestyrer, kendt ikke kun for sine malerier, men også i særdeleshed for Tegneskolen for kvinder, som hun grundlagde sammen med Julie Meldahl i 1892.

Nogle af hendes kendte elever var malerne og billedkunstnere Gerda Wegener, Augusta Thejll Clemmensen, Julie Marstrand samt forfatteren Karen Blixen, der også havde begået sig et år i hendes skole i 1902. 

Charlotte Sode var datter af gårdejer Thomas Kofoed Sode (1827-71) og Margrethe Kirstine Ipsen (født 1834). 
Hun havde selv været uddannet på Tegne- og Kunstindustriskolen for Kvinder i 1878 og blev derefter ansat som tegne- og malelærer der helt frem til år 1923. Denne skole var i det 19. århundrede det eneste danske alternativ for kvinder, der gerne ville uddanne sig indenfor billedkunst, da Kunstakademiet ville ikke optage kvinder. I år 1888 fik Kunstakademiet endelig oprettet Kunstskolen for Kvinder. Charlotte benyttede sig straks af muligheden og videredeuddannede sig der i årene 1888-1890. 

Charlotte Sode var en dygtig og populær underviser og hendes elever fra Tegne- og Kunstindustriskolen blev hædret med guldmedalje på verdensudstillingen i Paris i 1889 for tegninger af gipsafstøbninger. 

Samtidig med hun underviste på Kunstindustriskolen, fortsatte hun sin dygtige undervisning og iver i sin egen skole sammen med Julie Meldahl. Deres skole sammen med skolen drevet af Emilie Mundt og Marie Luplau var de to mest benyttede kunstneriske forskoler til Kunstakademiets Kunstskole for Kvinder, og blev også samlingspunkt for danske kvindelige kunstnere.

Eksterne henvisninger 
 
 Charlotte Sode biografi på Kvinfo 
 

Malere fra Danmark
Kvindelige kunstnere fra Danmark
Personer i Dansk Kvindebiografisk Leksikon
Marianne Löfgren

Jeannette Wedday Marianne Ida Carolina Löfgren (født 24. februar 1910 i Stockholm, død 4. september 1957 i Solna) var en svensk skuespillerinde. Löfgren spillede med i 104 svenske film mellem 1933 og 1956.

Udvalgt filmografi 
 1956 – Lille Fridolf och jag
 1956 – Egen ingång
 1950 – Fästmö uthyres
 1950 – Pigen og hyacinten
 1947 – Dynamit
 1946 – Medan porten var stängd
 1946 – Moderhjertet
 1946 – Ballongen
 1945 – Vandring med månen
 1945 – Rosen på Tistelön
 1944 – Kejseren af Portugalien
 1944 – Stopp! Tänk på något annat 
 1943 – Elvira Madigan
 1943 – Som du vill ha mej
 1943 – Kungsgatan
 1942 – Lille Frk. Swing
 1942 – Fallet Ingegerd Bremssen
 1942 – Man glömmer ingenting
 1941 – Snapphanar
 1941 – Det sägs på stan
 1941 – Fransson den förskräcklige
 1941 – Landstormens lille Havgasse
 1940 – Juninatten
 1939 – Landstormens lille Lotte
 1939 – Sjöcharmörer
 1936 – Fröken blir piga

Eksterne henvisninger 

 

Skuespillere fra Sverige
Personer fra Stockholm
Thor Modéen

Thor Odert Folke Modéen (født 22. januar 1898 i Kungsör, død 28. maj 1950 i Stockholm) var en svensk skuespiller.

Udvalgt filmografi 
 1950 - Fästmö uthyres
 1948 - Kärlek och störtlopp
 1945 - Fram för lilla Märta
 1944 - Lilla helgonet
 1941 - Stackars Ferdinand
 1941 - Magistrarna på sommarlov
 1940 - Swing it, magistern!
 1940 - Kys hende
 1940 - Med dej i mina armar
 1939 – Landstormens lille Lotte
 1937 - Pensionat Paradiset
 1937 – Flaadens glade Gutter
 1936 – 65, 66 og mig
 1936 - Annonsera
 1936 - Kungen kommer
 1934 - En stilla flirt
 1934 - Anderssonskans Kalle
 1933 - Kära släkten
 1933 - Augustas lilla felsteg
 1933 - Två man om en änka

Eksterne henvisninger 
 
 Strålande Tider, Härliga Tider - Thor Modéen-poträtt på Youtube.com (svensk)
 

Skuespillere fra Sverige
Frimurere fra Sverige